**Danmarks Medie- og Journalisthøjskole**

**Kommunikationsuddannelsen**

**Fagbeskrivelse**

**Efterår 2023**

**Kreativitet, medier og indhold**

**2. semester**

Varighed: **10 ECTS**

**Formål**

Forløbet sigter mod, at den studerende får kompetence til at tage del i kreative, dynamiske og iterative udviklingsprocesser om at producere indhold til givne medier indenfor en strategisk ramme rettet mod udpegede målgrupper.

Den studerende skal tilegne sig viden om design tænkning, kreativitet, teorier om dynamiske udviklingsprocesser, transmedialitet og mediekonvergens samt målgruppeorienteret indholdsudvikling.

Desuden skal den studerende få færdigheder i at arbejde kreativt med indhold til forskellige mediediscipliner, der tager afsæt i en strategisk ramme, er tilpasset givne medier, kanaler samt er relevant for udpegede målgrupper. Forløbet skal give den studerende mulighed for at fordybe sig i en eller flere mediediscipliner.

**Pædagogisk og didaktisk tilgang**

Forløbet søger at fremme den studerendes evne til at koble teoretisk viden om kreativitet, medieplatforme og kommunikationsindhold til kreativ anvendelse af forskellige mediediscipliner. Den studerende arbejder med praksisnære øvelser og metoder, som omsættes til et kreativt koncept der indeholder eksempler på mediediscipliner. Forløbet fokuserer på samarbejde i grupper gennem eksplorative og iterative tilgange samt individuelle refleksioner over faglig udvikling. Dermed søger forløbet at fremme en refleksiv praksislæring.

Undervisningen er baseret på faglige oplæg, gruppearbejde, feedback og workshops, der bliver fulgt op med diskussion eller af opgaver med tilknytning til oplæggets indhold.

**Læringsmål**

Den studerende skal opnå̊ viden om:

* Kreativitet og Design tænkning
* Dynamiske udviklingsprocesser
* Transmedialitet og mediekonvergens
* Målgruppeorienteret indholdsudvikling

Den studerende skal opnå̊ færdigheder i at:

* Gennemføre en kreativ indholdsudvikling med afsæt i en strategisk ramme
* Målrette indhold ud fra en strategiske ramme til givne medier og udpegede målgrupper
* Producere indhold til en eller flere mediediscipliner

Den studerende skal opnå̊ kompetencer indenfor det at:

* Arbejde selvstændigt, systematisk og iterativt med udviklingen af kreative kommunikationsprodukter
* Indgå i og samarbejde om kreative, iterative udviklingsprocesser
* Argumentere for operationelle valg i forhold til strategisk ramme, medier og målgrupper.

**Eksamen**

Forløbet bedømmes efter 7-trinsskala, intern censur, og består af en gruppeopgave. Eksamensgrupperne er de samme som forløbets studiegrupper, der bliver sammensat af uddannelsen. Den studerende bedømmes individuelt, og det skal derfor fremgå tydeligt af opgaven, hvilke studerende der har været ansvarlige for hvert enkelt afsnit.

ECTS: 10